
Text rozhodnutia
Súd: Krajský súd Bratislava Spisová značka: 8Sd/102/2014 Identifikačné číslo súdneho spisu: 1014201324 Dátum vydania rozhodnutia: 29. 01. 2015 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2015:1014201324.1 Uznesenie Krajský súd v Bratislave v právnej veci navrhovateľa: B. E., K.. XX.X.XXXX, O. O. XXXX/X, XXX XX O., proti odporkyni: Sociálna poisťovňa - ústredie, so sídlom Ul. 29. augusta č. 8, 813 63 Bratislava, o vdovecký dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ svojím návrhom zo dňa 22.6.2014 žiadal preskúmať rozhodnutie odporkyne sp.zn. XXX XXX XXXX zo dňa 21.5.2014, ktorým mu bola zamietnutá žiadosť o priznanie vdoveckého dôchodku. Novým rozhodnutím sp.zn. XXX XXX XXXX zo dňa 17.9.2014 odporkyňa navrhovateľovi uvoľnila výplatu vdoveckého dôchodku v sume 48,30,- eur od 12.9.2014. Týmto plne vyhovela odvolaniu navrhovateľa. Podľa § 250o O.s.p., ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Pretože rozhodnutím sp.zn. XXX XXX XXXX bolo celkom vyhovené návrhu (odvolaniu) navrhovateľa, súd v zmysle § 250o O.s.p. konanie zastavil. O trovách konania súd rozhodol podľa § 146 ods. 1 písm. c/ O.s.p. /§ 250l ods. 2, § 246c O.s.p./. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2015:1014201324.1 (dáta aktuálne k 11. 11. 2026). Záväzné je znenie zverejnené súdom.




